# Savaric de Mauleon

* Aqueste article es un esbòs de biografia; lo cal completar. Podètz ajudar la Wikipèdia e partejar vòstras coneissenças en lo modificant.
Savaric de Mauleon (Savari de Mau-Leoun en nòrma mistralenca) fuguet un nòble, guerrier, e trobador peitavin.
Important senhor de Bas Peitau au segle XIII, servís successivament e alternativament los reis d'Anglaterra e los de França, dins un contexte marcat per lo conflicte dinastic entre Capecians e Plantagenèsts.

## Familha

Savaric, probablament nascut a l'entorn de 1180, es lo filh de Raol II de Mauleon, senhor de La Rochela e de Re, e d'Aliç Chabòt, dama de Re per son maridatge

## Domeni peitavin

La familha de Mauleon es a la testa d'una poderosa baroniá dins Peitau, dins l'Empèri Plantagenèst.
Raol II o III, paire de Savaric de Mauleon, auriá succedit a son pròpi paire Eble de Mauleon en 1180. Son domeni, sens dobte amputat de la senhoriá de Talmont — possedida per los sobeirans de la ostau de Plantagenèst e ducs d'Aquitània, s'estend sus una granda part de la partida occidentala de Peitau notadament sus los feus de Mauleon e de Fontenay.
Acompanhant Richard Còr de Leon pendent la tresena crosada, lo fideu Raol obten la jauvissença de terras a son retorn de Terra santa. En efiech, un tractat dau Modèl:Data- de Joan sens Terra li atribuís lo chasteu de Talmont, lo de Benon (Aunís), lo Talmondés, les Moutiers, Curzon e l'isla de Re; en eschamge, los Mauleon s'engatjan a renonciar a lors dreches sus La Rochela.
En rason d'un drech de viatge (o de retorn) pròpi au Bas Peitau, l'oncle de Savaric, Guilhem, succeda a son fraire Raol III a la mòrt d'aqueste darrier, en 1200. Pasmens, Savaric possedís de feus concentrats sus Aunís e Sentonja, entre Angoulins, Benon, Chastelalhon e l'isla de Re. A la mòrt de Guilhem, lo Modèl:Data-, la poténcia territoriala de Savaric es au mens doblada ; sas possessions s'espandisson sus tota la faciada Atlantica entre Chastelalhon e Olona. Eretant non solament de son oncle a Talmont, Mauleon, Fontanet, Sent Micheu en l'Erm, los Mostiers (Moutiers ?), dins Olonés e lo Talmondés, Savaric de Mauleon, per sa femna Belle-Assez, es mestre de Pouzauges, Chantamerle (a Moutiers ?) e Pareds.
En 1218, en Re, Savaric atribuís aus religiós de la chapela de Sent Nicolau de la Chauma lo drech d'erigir un vilatge ont seràn acculhits d'òmes estrangiers a son domeni. Aquelas terras et drechs concedits son a l'origina de la fondacion daus Sables d'Olona.
Marin e pirata redobtat, a la teste d'una flòta importanta, possedís los pòrts e fortalesas de l'Aigulhon, dau Port-la-Claye, de Sent Micheu en l'Erm e de Talmont.

## Posteritat

Savaric de Mauleon prèsta son nom a de rotas de Chastelalhon, Sent Martin de Re e a Fontanet lo Comte aitau coma a una androna de Talmont-Sent Ilari.
Aus Sables-d'Olonne, un establiment escolar generau e tecnologic, subrenommat lo "lycée Bleu" ("liceu blau"), es denommat Lycée Savary de Mauléon en son onor.
* Illustracions de Savaric de Mauleon
* Chansonnier provençal (sègle XIII).
* Recueil des poésies des troubadours, contenant leurs vies (sègle XIII).
* Le Costume au Moyen Âge, d’après les sceaux (1880).

## Fonts
### Nòtas

* ↑ A l'Atge Mejan, una part de Peitau e Sentonge parlava occitan ancian, mas lo nòrd-oest (inclusent Mauleon) era probablament de lenga d'oïl a l'epòca.

### Referéncias

* (ca) Aqueste article es parcialament o en totalitat eissit d’una traduccion de l’article de Wikipèdia en catalan intitolat « Savaric de Mauleon ».
* (fr) Aqueste article es parcialament o en totalitat eissit d’una traduccion de l’article de Wikipèdia en francés intitolat « Savary de Mauléon ».
* ↑ Mistral, Frederic (1878–1886). Lou Tresor dóu Felibrige (TDF). Rafèla d'Arle: Cultura Provençala e Meridionala.
* ↑ Martin AURELL (2017) La bataille de La Roche-aux-Moines (en francés) (Comptes rendus des séances de l’Académie des Inscriptions et Belles-Lettres).
* ↑ Ledain 1892, p. 5-6.
* ↑ Ledain 1892, p. 22.
* ↑ Ledain 1892, p. 26-27.
* ↑ Ledain 1892, p. 20.

### Bibliografia
## Veire tanben
### Liames externes

* Wikidata: Q203580
* Multimedia: Savaric de Mauléon